
Ambassaden i Vilnius søger to praktikanter for perioden 1. februar 2027 – 31. juli 2027

[bookmark: _Hlk227849188]Praktikant i den danske udenrigstjeneste
Et praktikophold i den danske udenrigstjeneste byder på spændende oplevelser og giver dig mulighed for at få indblik i dansk diplomati og at prøve dine kompetencer af i et internationalt miljø. 

Du vil indgå som en integreret del i det team, du tilknyttes. Du vil få tildelt en vejleder i teamet, som vil introducere dig til opgaverne i teamet og give dig løbende vejledning og feedback på disse opgaver. De konkrete opgaver, som du vil skulle varetage, varierer, afhængig af hvilket team du tilknyttes. 

Hvis din uddannelsesinstitution stiller krav om aflevering af en akademisk opgave i forbindelse med praktikopholdet, er det din uddannelsesinstitution, der har ansvaret for at vejlede dig i forhold til denne. 

Den danske ambassade i Vilnius tilbyder to praktikpladser i følgende afdelinger/teams:

· Praktikant til den politiske afdeling, Ref.nr. POL-1
Dit fokus vil bl.a. være på Litauens sikkerhedspolitiske situation, der er præget af Ruslands fortsatte aggression mod Ukraine, den militære opbygning i regionen og NATO's styrkede tilstedeværelse på alliancens østlige flanke. Danmark deltager aktivt i at forsvare NATO’s østlige flanke og sikre stabiliteten i Østersøregionen, og nordisk-baltisk samarbejde, herunder sikkerheden i Baltikum, der er en prioritet for den danske regering. Du vil også komme til at arbejde tæt sammen med ambassadens forsvarsattaché om forsvars- og sikkerhedspolitiske spørgsmål.

Litauen deler grænse med Belarus, som fortsat udgør en væsentlig sikkerhedspolitisk udfordring. Du vil få indblik i hybride trusler som cyberangreb, desinformation, GPS-forstyrrelser og andre former for påvirkningsaktiviteter. 

Du kommer desuden til at arbejde med EU-politik, herunder spørgsmål om sikkerhed og forsvar, økonomi, udvidelse, sanktioner og den grønne omstilling. Praktikopholdet finder sted under Litauens EU-formandskab i første halvår af 2027, hvilket giver en særlig mulighed for at følge EU-samarbejdet tæt og få indblik i formandskabets politiske prioriteter, møder og aktiviteter. Generelt får du et unikt indblik i, hvordan både EU-samarbejdet og diplomatiet fungerer i praksis, herunder indgående besøg ved danske ministre.

Typiske opgaver for praktikanten:
· Research og udarbejdelse af økonomiske/politiske delanalyser, briefinger, præsentationer m.m.
· Udarbejdelse af rapporter og indberetninger til Udenrigsministeriet og andre danske myndigheder om litauisk indenrigs-, EU-, sikkerheds- og udenrigspolitik.
· Bidrage ved besøg af delegationer fra Danmark, herunder ministerbesøg.
· Løbende nyhedsmonitorering af den politiske udvikling i Litauen og regionen.
· Bidrage til ambassadens public diplomacy-arbejde, herunder sociale medier og hjemmeside.
· Bidrage til planlægning og gennemførelse af arrangementer, konferencer og andre aktiviteter.
· Udarbejdelse af bidrag til nyhedsbrev på forsvarsområdet for de baltiske stater.
· Ad-hoc baserede opgaver, der kan variere betydeligt i indhold og omfang.

Hvis du har spørgsmål til praktikantstillingen, kan du rette henvendelse til Jens Chr. Andersen på jensan@um.dk.

· Praktikant til afdeling for økonomisk diplomati, Ref.nr. TC-1
Du bliver en del af Trade Council, som er Udenrigsministeriets erhvervsfremmeenhed, og får erfaring med at rådgive danske virksomheder om eksport-, investerings- og samarbejdsmuligheder i Litauen. Du vil du primært bidrage til arbejdet med at understøtte danske virksomheders aktiviteter på det litauiske marked.

Henvendelserne kommer fra virksomheder inden for en bred vifte af sektorer, herunder den grønne omstilling, energi, kritisk infrastruktur og den hastigt voksende forsvarsindustri. Praktikopholdet giver derfor et unikt indblik i samspillet mellem erhverv, geopolitik og diplomati. Arbejdet foregår i en sikkerhedspolitisk kontekst, hvor Ruslands krig mod Ukraine, Litauens placering på NATO's østlige flanke og EU's fokus på økonomisk sikkerhed, forsyningskæder og strategisk resiliens spiller en stadig større rolle.

Ambassaden bistår danske virksomheder gennem rådgivning, markedsanalyser, partnersøgninger, myndighedskontakt og netværksskabelse. Du vil derfor få erfaring med en bred vifte af opgaver inden for handel, erhvervsfremme og økonomisk diplomati.

Praktikopholdet finder samtidig sted under Litauens EU-formandskab i første halvår af 2027. Det vil præge ambassadens arbejde og skabe særlige muligheder for at bidrage til erhvervsrettede aktiviteter, besøg og arrangementer med fokus på blandt andet europæisk konkurrenceevne, økonomisk sikkerhed og den grønne omstilling.

En vigtig del af afdelingens arbejde er desuden at koble kommercielle aktiviteter med public diplomacy og styrke relationerne mellem Danmark og Litauen. Som praktikant vil du samtidig være tilknyttet den politiske afdeling og få mulighed for at bidrage til ambassadens løbende politiske arbejde.

Typiske opgaver for praktikanten:
· Bidrage til løsningen af opgaver for danske virksomheder med interesse i Litauen, herunder partnersøgninger, markedsanalyser og udarbejdelse af sektorspecifikke rapporter.
· Understøtte kontakten til virksomheder, myndigheder og andre relevante samarbejdspartnere samt bistå ved eksportfremstød, virksomhedsbesøg og delegationer.
· Research og udarbejdelse af økonomiske og handelsrelaterede delanalyser, præsentationer m.m.
· Indgå i det nordisk-baltiske samarbejde mellem afdelingerne for økonomisk diplomati på ambassaderne i landene.
· Kombinere public diplomacy og kommercielle aktiviteter og bidrage med indhold til sociale medier og hjemmesideredigering.
· Nyhedsmonitorering og forsvarsnyhedsbrev herunder også af de politiske forhold
· Ad-hoc baserede opgaver, der kan variere i indhold og omfang.

Hvis du har spørgsmål til praktikantstillingen, kan du rette henvendelse til Vilma Jarašiūnienė på viljar@um.dk.


Varighed af praktikophold og ansøgningsfrister
Vi søger praktikanter to gange årligt til praktikophold af 6 måneders varighed i følgende perioder:

· [bookmark: _Hlk176790275]Forårshold: 1. februar – 31. juli med deadline for ansøgning 10. september (året forinden)
· Efterårshold: 1. august – 31. januar med deadline for ansøgning 10. marts (samme år)

Krav 
For at kunne komme i betragtning til et praktikophold skal du være tilmeldt et studie ved en højere læreanstalt på bachelor- eller kandidatniveau, og det skal du vedblive med at være under hele praktikopholdet. 

Hvis du er udenlandsk statsborger, skal du have boet i Danmark i mindst 3 år, have fast bopæl i Danmark på ansøgningstidspunktet og være indskrevet på et studie på en højere læreanstalt i Danmark under hele praktikopholdet.

Det er desuden en betingelse for at kunne blive tilbudt et praktikophold, at du ikke tidligere har været praktikant i den danske udenrigstjeneste, at du kan sikkerhedsgodkendes af de danske myndigheder, og at du opretholder din sikkerhedsgodkendelse under hele praktikopholdet. 

Du bedes på forhånd sikre, at din uddannelsesinstitutions praktikkrav er forenelige med et praktikophold i den danske udenrigstjeneste (f.eks. læringskrav og krav til længde af praktikophold).

Kvalifikationer 
Vi søger studerende med gode analytiske evner, gå-på-mod, et stort engagement og en nysgerrig, åben og positiv tilgang til opgaveløsningen. Derudover forventer vi, at du har gode dansk- og engelskkundskaber samt kendskab til MS Office pakken (PowerPoint, Excel & Word).

Ferie og arbejdstid
Arbejdstiden er i gennemsnit 37 timer ugentligt (inkl. frokostpause). Du optjener 2,08 feriedage pr. måneds praktik svarende til 12,5 dag i løbet af dit 6-måneders praktikophold.

Hvis dit studie stiller krav om, at du skal aflevere en akademisk opgave i forbindelse med dit praktikophold, vil du desuden kunne få mellem 3 til 10 skrivefridage.

Bolig og forsikringer
Du er selv ansvarlig for at finde bolig, og det er et krav, at du har en rejseforsikring (der også skal dække hjemrejse ved sygdom og død) og en ansvarsforsikring, der dækker uden for arbejdstid. Det anbefales, at du også tegner en ulykkesforsikring, men det er ikke et krav.

Udgifter
Praktikopholdet er ulønnet, og du skal selv afholde alle udgifter forbundet hermed, herunder til bolig, forsikringer, transport, visum, vaccinationer etc.

Dog kan der ydes kompensation på EUR 550 pr. måned til dækning af visse dokumenterede udgifter, der knytter sig til praktikopholdet.

De fleste praktikanter har mulighed for at medtage deres SU. Det er dit eget ansvar at få afklaret, hvad der gælder for din SU.

Hvordan søger du?
[bookmark: _Hlk176356664]Du søger praktikophold på den danske ambassade i Vilnius ved at udfylde og indsende et elektronisk ansøgningsskema – klik her. Linket er aktivt fra den 10. august-10.september 2026.

I ansøgningsskemaet bliver du bedt om at angive dine prioriteter. Her skal du vælge det relevante referencenummer, der er angivet ud for den ønskede praktikantstilling, som du har set i dette praktikantopslag.

Du må gerne søge flere repræsentationer, dog max. 10. Hvis du ønsker at søge praktikantstillinger på andre repræsentationer, skal du gøre det via deres hjemmesider, og anvende deres ansøgningslink og referencenumre. Bemærk, at alle repræsentationer kan se hvilke repræsentationer, du har søgt – og har adgang til de ansøgninger, du sender.

Når du ansøger, skal du uploade CV, motiveret ansøgning og eksamensbevis/karakterer. Herudover kan du uploade andre dokumenter, f.eks. udtalelse fra en arbejdsgiver eller din uddannelsesinstitution, hvis du mener, det har relevans for din ansøgning.

Din motiverede ansøgning bør indeholde en beskrivelse af, hvorfor du ønsker et praktikophold, hvad du gerne vil have ud af praktikopholdet, og hvad du har af relevant erfaring og færdigheder (gerne også fsva. sprog) ift. den konkrete praktikantstilling. Ansøgningen må max. fylde én side.

Hvis du har spørgsmål til praktikophold på den danske ambassade i Vilnius, er du velkommen til at kontakte os på vnoamb@um.dk. Deadline for din ansøgning er 10. september 2026.

